Document ID: /roh_data/filtered/fineweb-2-filterrobots_roh.jsonl.gz/71230

Lur musica saja qua per pigliar si e dar in bun sentiment sch’il cor è ina giada pli grevs – quai din Steffi e Joni Müller. Il duo musical e pèr maridà da Winterthur han cumenzà il 2019 cun concerts en stivas. Gia l’onn proxim avessan els gì la pussaivladad da sunar a l’Openair Sogn Gagl ed al Gurten. Sco a blers auters ha era corona mess pals en las rodas da la musicista ed il musicist. Tuttina han els fin uss sunà var 60 concerts e publitgà lur emprima EP. En lur concerts e lur chanzuns s’avran els fitg e raquintan gugent era sur agens problems e difficultads. Ina da quellas chanzuns è «Coastline» ch’è durant il november d’udir en ils radios da SRF 3, Couleur 3, Rete Tre ed RTR.
Mx3 – tuts per in
L'unitad fa la forza! Ils quatter radios SRF3, Couleur 3, Rete Tre e RTR scuvran e promovan mais per mais ina nova chanzun svizra. Las redacziuns da musica da RTR, RSI, RTS e SRF preschentan communablamain musica ch'ha attratg l'attenziun da las redacziuns. E quai exclusivamain per chanzuns, ch'èn da chattar sin mx3.ch.